Medemenslikeid en gasvryheid - Fontainebleau Gemeenskapskerk
Beweeg, Covid-19, Nuus
Jesus leer ons om nie net na onsself nie maar ook na die mense op die rante van die samelewing te kyk. In Matteus 25 is dit duidelik dat ons aksies teenoor die minstes van die samelewing die ware toets van ons spiritualiteit is. Daarom word ons ook in hierdie krisis uitgenooi om gasvry te leef teenoor dié wat op die rante van die samelewing leef.
Die inperking en gesondheids krisis het verreikende gevolge vir ons gemeenskap. Veral vir diegene wat op straat woon. Ons huisves tans gaste in ons A-Raam deur ons 'Beweeg' arm saam met ons vriende, Doorway To Dignity
Filmmaker, Dirk Smit, het kom kyk na die bediening in die A-Raam en laat ons gaste hul eie storie vertel op sy program 'Wait and See'. Hier is 'n gedeelte van die program wat op die 25ste April op DSTV kanaal 180 uitgesaai was. As jy meer wil lees oor hoe ons as gemeente Beweeg kan jy hier kliek of na ons vennoot Betereinders se webblad gaan.